jkorsvik/nowiki_second_scrape_merged huggingface dataset:
Oldeidstunnelen

Oldeidstunnelen er en veitunnel på fylkesvei 616 i Bremanger kommune i Vestland. Tunnelen går gjennom Daleide mellom Oldeide og Konsdalsvatnet på øya Bremangerlandet. Tunnelen er 149 meter lang. Tunnelen knytter store deler av Bremangerlandet og Frøya til fastlandet sammen mad Bremangersambandet. 


== Se også ==
Lågeidetunnelen
Skatestraumtunnelen
Liste over veitunneler i Norge
Aguirre kraftverk

Aguirre kraftverk er et varmekraftverk på Puerto Rico. Det har en installert produksjonskapasitet på 600 MW, fordelt på gassturbiner i et kombinasjonsverk. Anlegget ble påbegynt omkring 1970, og stod ferdig i 1976. Brenselkilden er dieselolje og LNG naturgass. 
Operatør er Puerto Rico Electric Power Authority, og utstyret og arbeid er levert av General Electric, m.fl.


== Se også ==
Liste over verdens største olje- og gasskraftverk


== Eksterne lenker ==
IndustCards – «Gas Turbine and Combined-Cycle Plants in the Caribbean».
Penuelas kraftverk

Penuelas kraftverk er et varmekraftverk på Puerto Rico. Det har en installert produksjonskapasitet på 537 MW, fordelt på 2+1 gassturbiner i et kombinasjonsverk. Anlegget ble påbegynt omkring 1995, og stod ferdig i 2000. Brenselkilden er LPG og LNG naturgass. 
Operatør er Mirant Corporation og Edison Energy, og utstyret og arbeid er levert av Toshiba, Enron, m.fl.


== Eksterne lenker ==
IndustCards – «Gas Turbine and Combined-Cycle Plants in the Caribbean».
Berleporten

Berleporten er en veitunnel på fylkesvei 575 i Bremanger kommune i Vestland. Tunnelen går gjennom Vasslihamrane mellom Lågeidet og Berlepollen på øya Bremangerlandet. Tunnelen er 860 meter lang. Tunnelen knytter Berlepollen med resten av Bremangerlandet. 


== Se også ==
Skatestraumtunnelen
Oldeidstunnelen
Veitunneler i Norge


== Referanser ==


== Eksterne lenker ==
Tunnelen på Google StreetView
Cambalache kraftverk

Cambalache kraftverk er et varmekraftverk på Puerto Rico. Det har en installert produksjonskapasitet på 249 MW, fordelt på 3 tradisjonelle generasjonsturbiner, á 83 MW hver. Anlegget ble påbegynt omkring 1995, og stod ferdig i 1998. Brenselkilden er fyringsolje, men det planlegges å bygge anlegget ut til også å kunne fyres på naturgass
Operatør er Puerto Rico Electric Power Authority, og utstyret og arbeid er levert av ABB, m.fl.


== Eksterne lenker ==
IndustCards – «Gas Turbine and Combined-Cycle Plants in the Caribbean».
Point Lisas gasskraftverk

Point Lisas gasskraftverk er et varmekraftverk i Trinidad og Tobago. Det har en installert produksjonskapasitet på 779 MW, fordelt på 2 x 20 MW, 4 x 86 MW, 3 x 63 MW, og 2 x 104 MW blokker av ulik teknologi, stort sett gassturbiner. Anlegget ble påbegynt omkring 1975, og stod ferdig i 2007. Brenselkilden er naturgass.
Operatør er PowerGen Company of Trinidad & Tobago, og utstyret og arbeid er levert av General Electric, Siemens, m.fl.


== Eksterne lenker ==
IndustCards – «Gas Turbine and Combined-Cycle Plants in the Caribbean».
Inncogen gasskraftverk

Inncogen gasskraftverk er et varmekraftverk i Trinidad og Tobago. Det har en installert produksjonskapasitet på 225 MW, fordelt på 3 x 75 MW blokker med gassturbiner. Anlegget ble påbegynt omkring 1998, og stod ferdig i 1999. Brenselkilden er naturgass.
Operatør er PowerGen Company of Trinidad & Tobago, og utstyret og arbeid er levert av General Electric, Duke Corp, m.fl.


== Eksterne lenker ==
IndustCards – «Gas Turbine and Combined-Cycle Plants in the Caribbean».
San Pedro de Macoris kraftverk

San Pedro de Macoris kraftverk er et varmekraftverk i Den dominikanske republikk. Det har en installert produksjonskapasitet på 300 MW, fordelt på 3 x 100 MW blokker med kombinasjons-gassturbiner. Anlegget ble påbegynt omkring høsten 2000, og stod ferdig i 2002. Brenselkilden er fyringsolje.
Operatør er Cogentrix de la Republica Dominicana, og utstyret og arbeid er levert av Doosan, Siemens, m.fl.


== Eksterne lenker ==
IndustCards – «Gas Turbine and Combined-Cycle Plants in the Caribbean».
NM på skøyter, enkeltdistanser for herrer

NM på skøyter, enkeltdistanser for herrer er et norgesmesterskap i hurtigløp på skøyter som har blitt arrangert årlig siden 1987. Det arrangeres ett mesterskapsløp på hver av distansene 500 meter, 1000 meter, 1500 meter, 5000 meter og 10 000 meter. I 1994 var det to ganger 500m, men bare den beste tiden gjaldt på resultatlisten. I perioden 1995 til og med 2005 og fra og med 2012 var det løperen med beste sammenlagte tid av to 500 metersløp som ble mester på distansen. Fra og med 2006 til og med 2011 var man tilbake til ett 500 metersløp som opprinnelig fra starten av.


== Nåværende medaljeøvelser ==


=== 500 meter ===

Medaljer 500 meter / 2×500 meter:


=== 1 000 meter ===

Medaljer 1 000 meter:


=== 1 500 meter ===

Medaljer 1 500 meter:


=== 5 000 meter ===

Medaljer 5 000 meter:


=== 10 000 meter ===

Medaljer 10 000 meter:


=== Fellesstart ===

Medaljer fellesstart:


== Medaljeoversikt totalt ==
Medaljer Gull-Sølv-Bronse-totalt, topp 30 løpere:


== Litteratur ==
WSSSA-Skøytenytt (2005). «NM enkeltdistanser, menn senior (1987–2005)».  I Trond Eng/Magne Teigen. Norske Mesterskap på skøyter 1894–2005 (3. utgave utg.). Askim/Veggli. s. 55-67.  [1. utgave 1986; 2. utgave 1989]
WSSSA-Skøytenytt (2005). «Mesterskapsrekordenes utvikling».  I Trond Eng/Magne Teigen. Norske Mesterskap på skøyter 1894–2005 (3. utgave utg.). Askim/Veggli. s. 229 (menn).  [1. utgave 1986; 2. utgave 1989]


== Eksterne lenker ==
«Arrangører av Norske Mesterskap gjennom tidene : NM enkeltdistanser senior» (PDF). Norges Skøyteforbund. s. 3–4. Arkivert fra originalen (.pdf) 26. juli 2018. Besøkt 26. juli 2018. 
«Gjeldende norske rekorder / bestenoteringer pr. 1. juli 2018 : Norske Mesterskapsrekorder» (PDF). Norges Skøyteforbund. s. 3–4. Arkivert fra originalen (.pdf) 26. juli 2018. Besøkt 26. juli 2018. 
«Medaljevinnere i Norske Mesterskap på skøyter ( pr. 25. mars 2018 ) : Menn Senior - Enkeltdistanser» (PDF). Norges Skøyteforbund. s. 17–20. Arkivert fra originalen (.pdf) 26. juli 2018. Besøkt 26. juli 2018.
Phymatodes alni

Dvergløvbukk (Phymatodes alni) er en bille som tilhører familien trebukker (Cerambycidae). I Norge har den en begrenset utbredelse langs kysten av Sørlandet og Østlandet.


== Utseende ==
En liten (4-7 mm), tettbygd trebukk med et karakteristisk mønster på dekkvingene. Den kan minne om Anaglyptus mysticus men er mindre og mer tettbygd. Antennene er knapt så lange som kroppen, gulbrune på farge. Pronotum er bredere enn langt med rundede sider, svært finmt punktert og blankt svart, med mørke, oppstående hår. Dekkvingene har markerte, rettvinklede skuldre, er parallellsidige, middels fint punkterte og blanke. Fargen er gulbrun i den fremste tredjedelen og i en smal stripe langs sømmen. Lenger bak er den svart med to buede, hvitaktige tverrbånd, det fremste av dem avbrutt på midten. Beina er korte og kraftige, mørke, lårene sterkt fortykkede.  


== Levevis ==
Larveutviklingen skjer i tynne, nylig døde greiner av løvtrær, særlig eik. Både hogstavfall og døde greiner som fortsatt henger på trærne kan brukes. Greinene er ofte bare 1-2 centimeter tykke. Larven lever først under barken, men gnager seg snart inn til kjernen i greina. Utviklingen tar ett år. De voksne insektene kan finnes løpende rundt på egnede greiner i mai-juni, de besøker også av og til blomster. Arten kan finnes sammen med flere andre trebukker: Phymatodes pusillus, Xylotrechus antilope, vepsebukk Clytus arietis, Anaesthetis testacea og Exocentrus adspersus.


== Utbredelse ==
Arten er utbredt i Europa, i Nord-Afrika og i Asia østover til Iran. I Norge finnes den langs kysten av Sør- og Østlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
dvergløvbukk, Phymatodes alni (Linnaeus, 1767) (synonym Poecilium alni)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Phymatodes alni


== Eksterne lenker ==
(en) Poecilium alni i Encyclopedia of Life 
(en) Poecilium alni i Global Biodiversity Information Facility 
(no) Poecilium alni hos Artsdatabanken 
(sv) Poecilium alni hos Dyntaxa 
(en) Poecilium alni hos Fauna Europaea 
(en) Kategori:Phymatodes alni – bilder, video eller lyd på Wikimedia Commons 
(en) Phymatodes alni – galleri av bilder, video eller lyd på Wikimedia Commons 
Poecilium alni – detaljert informasjon på Wikispecies
Lauvtrebarkbukk

Lauvtrebarkbukk (Phymatodes testaceus) er en bille som tilhører familien trebukker (Cerambycidae). I Norge finnes den i de sørligste landsdelene. Denne arten kommer ofte inn i hus med ved, men gjør ingen skade der.


== Utseende ==

En middelsstor (6–18 mm), slank trebukk. Den er svært variabel både i størrelse og farge. Vanlige fargevarianter er ensfarget rødbrun, og brunrødt pronotum og blåsvarte dekkvinger. Kroppen er ganske slank og jevnbred. Antennene er litt lengre enn kroppen hos hannen, litt kortere hos hunnen. Pronotum er nærmest ovalt, litt bredere enn langt, blankt, fint punktert med fine, oppstående hår. Dekkvingene har markerte skuldre og er parallellsidige. blanke, middels fint og tett punkterte, med en lengderibbe i midten. Beina er forholdsvis lange, lårene fortykkede.


== Levevis ==
Larvene utvikler seg i tørr ved av løvtrær, mest eik og bøk. Denne arten finnes ofte i vedstabler og kommer inn i hus med ved, men gjør ingen skade der. Utviklingen tar to år. De voksne billene er aktive i mai-juli, mest om natten. De besøker ikke blomster.


== Utbredelse ==
Arten er utbredt i Europa, i Nord-Afrika og i Asia østover til Iran, dessuten er den innført til Nord-Amerika. I Norge finnes den på Østlandet og langs kysten til Hardanger.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
lauvtrebarkbukk, Phymatodes testaceus (Linnaeus, 1758)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Phymatodes testaceus


== Eksterne lenker ==
(en) lauvtrebarkbukk i Encyclopedia of Life 
(en) lauvtrebarkbukk i Global Biodiversity Information Facility 
(no) lauvtrebarkbukk hos Artsdatabanken 
(sv) lauvtrebarkbukk hos Dyntaxa 
(en) lauvtrebarkbukk hos Fauna Europaea 
(en) lauvtrebarkbukk hos ITIS 
(en) lauvtrebarkbukk hos NCBI 
(en) Kategori:Phymatodes testaceus – bilder, video eller lyd på Wikimedia Commons 
(en) Phymatodes testaceus – galleri av bilder, video eller lyd på Wikimedia Commons 
Phymatodes testaceus – detaljert informasjon på Wikispecies
Pål Gravem

Pål Gravem (født 4. august 1975) er en norsk tidligere skøyteløper. Han representerte Eidsvold Turnforening.
Han var ubestridt junior-norgesmester i 1995 ettersom han vant alle juniornorgesmesterskap i hurtigløp på skøyter i henholdsvis allround på Savalen, sprint på Slåtthaug kunstisbane i Bergen og alle fem distanser under enkeltdistanse-NM i Vikingskipet på Hamar.Gravem vant NM på skøyter, sprint i 2000, 2001 og 2002 og tok sølv i 1999 samt bronse i 2003. Han vant gull på 500 meter i NM på skøyter, enkeltdistanser i 2002, gull på 1 000 meter i 1999, 2001, 2002 samt bronse i 2000 og sølv i 2003, gull på 1 500 meter i 2002, sølv i 1999 og bronse i 2001. Han tok totalt åtte gull, tre sølv og tre bronsemedaljer i NM på skøyter. Gravems beste internasjonale resultat var 23.-plass i VM på skøyter, sprint i 2000.


== Personlige rekorder ==


== Referanser ==


== Eksterne lenker ==
(en) Pål Gravem – Speedskatingbase.eu 
(en) Pål Gravem – SpeedSkatingNews.info 
(en) Pål Gravem – SpeedSkatingStats.com 
(en) Pål Gravem på www.ISU.html.infostradasports.com
(en) Pål Gravem på Jakub Majerski's Speedskating database (Adelskalender distanser og sammenlagt)
(en) Pål Gravem på The-Sports.org (noen resultater)
Anaglyptus mysticus

Mysteriebukk (Anaglyptus mysticus) er en bille som tilhører familien trebukker (Cerambycidae). I Norge er den bare funnet et par steder, senest ved Oslofjorden. Artsdatabanken har ikke gitt arten et normert navn, men mysteriebukk er foreslått.


== Utseende ==
En middelsstor (10–14 mm), slank, rødbrun og svart trebukk. Den ligner dvergløvbukk (Phymatodes alni) men er større og slankere. Antennene er noe kortere enn kroppen. De seks innerste leddene er mørke, de fem ytterste lysbrune. Pronotum er omtrent så bredt som langt, hvelvet og rundet, matt svart. Dekkvingene har markerte skuldre, er ganske svakt tilsmalnende bak disse, moderat blanke og ganske grovt punkterte. Den fremste tredjedelen (lenger bak langs sidene) er rødbrun, lenger bak er den svart. Rundt midten er det tre hakeformede (peker framover) tverrbånd av hvite hår, nær spissen er det et lignende, men ganske rett tverrbånd. Beina er mørke, lårene moderat fortykkede.


== Levevis ==
Larvene utvikler seg i hard, død ved av løvtrær, trolig helst hassel. Veden bør ikke være angrepet av sopp. Larveutviklingen tar 2-3 år. Arten finnes ofte sammen med trebukken Mesosa nebulosa. Voksne biller kan finnes på blomster fra slutten av mai til juli.


== Utbredelse ==
Arten er utbredt i Europa og Nord-Afrika. I Norge er den nylig funnet ved Oslofjorden, det finnes også et gammelt funn fra Hvaler, dessuten skal arten angivelig være funnet på Sunnmøre på 1700-tallet av Hans Strøm.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Anaglyptini
mysteriebukk,  Anaglyptus mysticus (Linnaeus, 1758)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Anaglyptus mysticus


== Eksterne lenker ==
(en) Anaglyptus mysticus i Encyclopedia of Life 
(en) Anaglyptus mysticus i Global Biodiversity Information Facility 
(no) Anaglyptus mysticus hos Artsdatabanken 
(sv) Anaglyptus mysticus hos Dyntaxa 
(en) Anaglyptus mysticus hos Fauna Europaea 
(en) Anaglyptus mysticus hos NCBI 
(en) Kategori:Anaglyptus mysticus – bilder, video eller lyd på Wikimedia Commons 
(en) Anaglyptus mysticus – galleri av bilder, video eller lyd på Wikimedia Commons 
Anaglyptus (Anaglyptus) mysticus – detaljert informasjon på Wikispecies
Vaskelapp

En vaskelapp (eller vedlikeholdsmerke) er en type merking med vaskeanvisninger. Man finner vaskelapper som isydde tekstiletiketter festet i nakken eller siden på t-skjorter og gensere, men også på innsiden av bukser. Det er allikevel ikke på alle typer klær man finner vaskelapper. For eksempel finner man ikke dette på sokker.
På vaskelappen er det vanligvis beskrevet hva plagget er laget av, en beskrivelse av hvordan det skal vaskes og vedlikeholdsmerking (symbolmerking, vaskesymboler) som består av standard symboler for vaskemetode, rensing, tørking, stryking, pressing og rulling av plagget.Ordet vaskeseddel brukes også om vaskeanvisning eller en liste over tøy som sendes til et vaskeri.
Vaskeseddel kan på norsk, som på tysk, også brukes om lapper og meldinger  som forlag sender med ei ny bok til bokhandlere og aviser der innholdet i boka blir kort beskrevet.


== Se også ==
Etikett
Vedlikeholdsmerking


== Referanser ==
Norddalstunnelen

Norddalstunnelen er en veitunnel på fylkesvei 614 i Kinn kommune i Vestland. Tunnelen er 326 meter lang og går gjennom Nykken langs Haukåvatnet.


== Se også ==
Haukåtunnelen
Veitunneler i Norge


== Referanser ==
Tornadoutbruddet i Texas i 1997

Tornadoutbruddet i Texas i 1997 var et uvanlig tornadoutbrudd i de sentrale delene av Texas som inntraff den 27. mai 1997. F5-tornadoen som rammet byen Jarrell drepte 27 mennesker av en befolkning på 1319. Tornadoen var 1,2 kilometer bred og tilbakela en distanse på 12,2 kilometer. Double Creek Estates, en bydel i Jarrell, ble bokstavelig talt utslettet idet 38 hus og husvogner ble ødelagt. 


== Meteorologisk hendelsesforløp ==
Tidlig om morgenen den 27. mai utviklet et stort stormsystem seg over østre deler av Oklahoma og vestre deler av Arkansas. Vindforhold den dagen førte til at supercellen bevegde seg mot sørvest, hvilket er veldig uvanlig. Enda en ting som var uvanlig denne dagen var den ekstreme ustabiliteten i atmosfæren i dette området. 


== Bekreftede tornadoer ==


== F5-tornadoen i Jarrell ==
Denne tornadoen var i begynnelsen en svak og tynn tornado som dannet seg i nærheten av Bell-Williamson County, men utviklet seg ganske raskt til en 1,2 kilometer bred tornado cirka klokken 3:45 PM CDT. 
De første ødeleggelsene skjedde tre minutter senere klokken 3:48 PM CDT nordvest i Jarrell idet tornadoen traff Double Creek Estates. Senere bevegde den seg inn i en skog før den forsvant etter å ha ødelagt flere trær. 
Gress og jord i åkrer i nærheten av Jarrell ble revet ut av bakken ned til en dybde av 50 cm. Idet tornadoen krysset veiene utenfor Jarrell, så ble 150 meter med asfalt revet opp. 
Omtrent 40 bygninger ble fullstendig ødelagt av tornadoen og dusinvis av biler ble løftet opp og kastet mer enn en kilometer gjennom luften. Mange forskere, etter å ha sett på skadene fra luften, vurderte Jarrell-tornadoen til å være den mest voldsomme tornadoen de hadde sett, med tanke på skadeomfanget. Mesteparten av hjemmene i tornadoen sin bane var godt konstruert og boltet til fundamentene sine, men til tross for det så ble bare grunnmuren til husene stående igjen. Flere familier ble fullstendig utslettet i tornadoen.27 mennesker døde i bydelen Double Creek, og i tillegg til det ble 300 storfe drept i stormen. 
Omtrent 10 minutter før den største tornadoen inntraff, så rapporterte øyenvitner om flere tornadoer nord og vest for Jarrell.


== Referanser ==
Reidar Borgersen

Reidar Bohlin Borgersen (født 10. april 1980 i Krokstadelva, Nedre Eiker) er en norsk skøyteløper og syklist. Han representerer Geithus IL på skøyter, og amatørlaget Modum Cykleklubb samt profflaget Team Joker på sykkel.


== Karriere ==


=== Skøyter ===
Borgersen vant 5000 meter i NM på skøyter, enkeltdistanser i 2002 og 2003 og 10 000 meter i 2003 samt bronse på 10 000 meter i 2004 og 2007. Hans beste internasjonale resultater er 12.-plass på 5000 meter i 2003 og 15.-plass på 10 000 meter i 2004, begge i VM på skøyter, enkeltdistanser. Reidar Bohlin Borgersen er tvillingbror til Odd Bohlin Borgersen. Reidar går blant venner under kallenavnet "The Reidinator".


=== Sykkel ===
I tillegg til skøyter har Borgersen markert seg i sykling ved blant annet å vinne rittet Østfold 3-dagers. I 2010 ble han Norgesmester i banesykling på 1 000 m og 4 000 m. Han tok også sølvmedalje på tempo i NM, kun slått av Edvald Boasson Hagen som forsvarte sin mestertittel. Han satte onsdag 8. september 2010 ny norsk rekord på 10 km tempo med tiden 11.58,8.I 2011 fulgte Borgersen opp med en ny klar sølvmedalje på tempo i NM, bak Edvald Boasson Hagen. Borgersen ble tatt ut til Sykkel-VM 2011 på tempo. der han ble nr 43 og VM i landeveissykling 2014 på tempo.


== Personlige rekorder i hurtigløp på skøyter ==


== Meritter ==


=== Norgesrekorder i hurtigløp på skøyter ===
Liste over norgesrekordnoteringer gjort av Reidar Borgersen.
* = Ikke offisielle rekorder.
Lagtemporekordene er gjort på lag med tvillingbror Odd og Mikael Flygind Larsen.


=== Internasjonale mesterskap i hurtigløp på skøyter ===
Enkeltdistanse-VM på skøyter deltatt i 2 VM ved 3 konkurranser.

Berlin 2003 på 5000m og Seoul 2004 på 5000m og 10000m.beste resultat 12.-plass 5000m i Berlin 2003.Junior-VM på skøyter deltatt i ett VM ved en konkurranse.

Geithus 1999 i sammenlagt.beste resultat 16.-plass sammenlagt på Geithus 1999.


=== Sammenlagt i verdenscupen på skøyter ===


== Trivia ==
Under Enkeltdistanse-NM 2002 på Hundorp gikk tvillingbrødrene bort og tok dobbeltseier på 5000m for herrer med storebror Odd på 2.-plass. Dette var første gang dette skjedde i et senior-norgesmesterskap i hurtigløp på skøyter.


== Referanser ==


== Eksterne lenker ==
Offisielt nettsted 
(en) Reidar Borgersen – kategori av bilder, video eller lyd på Commons 
(en) Reidar Borgersen – Speedskatingbase.eu 
(en) Reidar Borgersen – SpeedSkatingNews.info 
(en) Reidar Borgersen – SpeedSkatingStats.com 
(en) Reidar Borgersen – ProCyclingStats 
(en) Reidar Borgersen – Cycling Archives 
(en) Reidar Borgersen – Cycling Quotient 
(en) Reidar Borgersen – TheSports.org 
(en) Reidar Borgersen – TheSports.org 


=== Skøyter ===
(en) Profil på Jakub Majerski's Speedskating database (Adelskalender distanser og sammenlagt)
(en) Profil på SpeedskatingResults.com (personlige rekorder og resultater)
(nl) Profil på Effesport.nl (noen resultater)
(en) Bilder på SpeedSkatingPhotos.info/DesgPhoto.com


=== Sykkel ===
Merida Rittranking – Reidar Borgersen
Video av Reidar Borgersen fra bane NM 2010 1000m
Xylotrechus antilope

Antilopebukk (Xylotrechus antilope) er en bille som tilhører familien trebukker (Cerambycidae). Denne tilhører gruppen av trebukker som etterligner veps, og er funnet langs kysten av Øst- og Sørlandet i Norge.


== Utseende ==
En middelsstor (7–14 mm), slank, svart og gul trebukk som er en grov etterligning av en veps. Den ligner mest på vepsebukk (Clytus arietis), men skiller seg fra denne på at beina er mørke og at de gule stripene er smalere. Antennene er mørke og litt under halvparten så lange som kroppen. Pronotum er stort og hvelvet, nærmest sirkelrundt sett ovenfra, matt svart med små, gule flekker på sidene foran og bak. Dekkvingene er mattsvarte med fire smale tverrbånd av gule hår, dessuten et par skrå flekker mellom det første og andre tverrbåndet. Det andre tverrbåndet er det lengste og forlenget framover i midten. Hos hunnen stikker det bakerste bakkroppsleddet ut bak dekkvingene. Lårene er svarte, leggene og føttene brunlige.


== Levevis ==
Larvene utvikler seg i middels grove, nylig døde greiner av eik, både slike som ligger på bakken og slike som henger på treet. Larvene lever først under barken, men gnager seg senere inn i veden. Utviklingen tar ett eller to år. De voksne billene, som har en viss vernelikhet med vepser, finnes i juni-juli, av og til på blomster.


== Utbredelse ==
Arten finnes over det meste av Europa, men mangler i mesteparten av Norden og i Storbritannia. Videre finnes den i Nord-Afrika og i Asia østover til Iran. I Norge finnes den bare i et smalt belte langs kysten av Sør- og Østlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Clytini
antilopebukk, Xylotrechus antilope (Schönherr, 1817)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Xylotrechus antilope


== Eksterne lenker ==
(en) Xylotrechus antilope i Encyclopedia of Life 
(en) Xylotrechus antilope i Global Biodiversity Information Facility 
(no) Xylotrechus antilope hos Artsdatabanken 
(sv) Xylotrechus antilope hos Dyntaxa 
(en) Xylotrechus antilope hos Fauna Europaea 
(en) Xylotrechus antilope hos NCBI 
(en) Kategori:Xylotrechus antilope – bilder, video eller lyd på Wikimedia Commons 
(en) Xylotrechus antilope – galleri av bilder, video eller lyd på Wikimedia Commons 
Xylotrechus antilope – detaljert informasjon på Wikispecies 
Bilder av arten